32004D0616
L 278/64
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 26 юли 2004 година
за установяване на списъка с одобрените центрове за събиране на сперма за внос на сперма от еднокопитни животни от трети страни
(нотифицирано под номер C(2004) 2511)
(текст от значение за ЕИП)
(2004/616/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/65/ЕИО на Съвета от 13 юли 1992 г. за определяне на изискванията относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (1), и по-специално член 17, параграф 3 от нея,
като има предвид, че:
(1)
Решение 2000/284/ЕО на Комисията от 31 март 2000 г. за установяване на списъка на одобрените центрове за събиране на сперма за внос на сперма от еднокопитни животни от трети страни и за изменение на Решения 95/539/ЕО и 96/540/ЕО (2) бе изменяно няколко пъти.
(2)
С приемането на Решение 2000/211/ЕО на Комисията от 6 януари 2004 г. за установяване на списъка с трети страни и части от териториите на тези страни, от които държавите-членки разрешават внос на живи еднокопитни животни и на сперма, яйцеклетки и ембриони от еднокопитни животни, и за изменение на Решения 93/195/ЕИО и 94/63/ЕО (3) Комисията измени правното основание за изработване на списъка с трети страни и тяхната регионализация при вноса на живи еднокопитни животни и на зародишни продукти.
(3)
От влизането в сила на Директива 2004/68/ЕО списъкът на центровете за събиране на сперма, от които държавите-членки разрешават вноса на сперма от трети страни, е изменен в съответствие с член 17, параграф 3, буква б), втора и четвърта алинея от Директива 92/65/ЕИО и предоставен на разположение на широката публика на интернет страницата на Комисията.
(4)
Освен това третите страни уведомяват официално Комисията за одобрението на центровете за събиране на сперма за износ на сперма от еднокопитни животни към Общността, като следват нова процедура и като изпращат информация за одобрението, което предоставят в стандартизиран формат.
(5)
Компетентните органи на Канада и на Нова Зеландия официално информираха Комисията за одобрението съответно на допълнителни два центъра и един център за събиране на сперма от еднокопитни животни в съответствие с разпоредбите на Директива 92/65/ЕИО.
(6)
Освен това компетентните органи на Съединените американски щати официално информираха Комисията за одобрението на допълнителни дванадесет центъра за събиране на сперма от еднокопитни животни в съответствие с разпоредбите на Директива 92/65/ЕИО, за отнемане на одобрението за центровете 02AZ001-EQS, 00TX003-EQS, 02TX018-EQS и 03TX001-EQS и за промяна на някои данни, отнасящи се до одобрен център.
(7)
Необходимо е да се промени кодът за страната по ISO за Сърбия и Черна гора и следователно да се отрази тази страна в списъка.
(8)
Необходимо е да се вземе под внимание фактът, че нови държави-членки се присъединиха към Общността на 1 май 2004 г.
(9)
Необходимо е да се вземат под внимание съответните общностни споразумения с някои трети страни.
(10)
За по-голяма яснота и рационалност се налага отмяната на Решение 2000/284/ЕО и замяната му.
(11)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
1. Държавите-членки разрешават внос на сперма от еднокопитни животни, събирана в центровете, които фигурират в приложението към настоящото решение, при условие че изискванията, определени в член 4 от Решение 2004/211/ЕО, са спазени.
2. Спермата, посочена в параграф 1, трябва да е събрана след датата на одобрение на центъра от националните компетентни органи на въпросната трета страна.
3. Актуализирането на списъка в приложението, решено в съответствие с предвидената процедура в член 17, параграф 3, буква б) от Директива 92/65/ЕИО, се публикува на интернет страницата на Комисията.
Член 2
Решение 2000/284/ЕО се отменя.
Позоваванията на отмененото решение се считат за позовавания на настоящото решение.
Член 3
Адресати на настоящото решение са държавите-членки.
Съставено в Брюксел на 26 юли 2004 година.